สวัสดีค่ะพอดีเป็นตุ่มที่ใบหูข้างขวาค่ะเป็นมา2อาทิตย์ได้ค่ะตอนแรกเข้าใจว่าเป็นสิวจะหายไปเองแต่เริ่มมีขนาดใหญ่ขึ้นจับเเล้วปวดร้อนๆตรงตุ่มที่ขึ้นคล้ายๆเม็ดถั่วลันเตาค่ะมีอาการอ่อนเพลียเหนื่อยง่ายไม่หิวข้าวตัวร้อนนิดๆคาะอยากทราบว่าเป็นอะไรคะ
สวัสดีค่ะ ตุ่มที่อยู่บริเวณใบหู ปวด ร้อน อาจเป็น1. ฝี ซึ่งเกิดจากการอักเสบติดเชื้อของผิวหนังและชั้นเนื้อเยื่อใต้ผิวหนัง จนทำให้เนื้อเยื่อบวมเป็นตุ่มนูนแดง ร้อน ปวด เจ็บ และมีหนองอยู่ภายใน หากมีรูเปิดออก ก็จะเห็นหนองไหลออกมา บางรายอาจมีไข้ ปวดเมื่อยตัวและอ่อนเพลียร่วมด้วยได้่2.ต่อมน้ำเหลืองโต จะคลำได้เป็นก้อนค่อนข้างนิ่ม อาจกลิ้งได้เล็กน้อย และกดเจ็บได้ มักเกิดจากการติดเชื้อบริเวณใกล้เคียง เช่น มีแผลบริเวณหนังศีรษะ ใบหูหรือหูชั้นนอกของข้างนั้นอักเสบ เป็นต้น3. ก้อนซีสต์หรือก้อนถุงน้ำ ลักษณะของก้อนเวลาคลำจะนิ่ม ขยับได้เล็กน้อยกดไม่เจ็บ ไม่ปวด แต่หากมีอการอักเสบติดเชื้อเกิดขึ้น ก็จะทำให้มีอาการปวด บวม แดงได้4. เนื้องอกของเนื้อเยื่ออ่อนใต้ผิวหนังชนิดต่างๆ ก้อนอาจมีลักษณะนิ่มหรือแข็ง อาจเจ็บหรือไม่ก็ได้ ขึ้นกับแต่ละชนิด5. เป็นแผลเป็นชนิดนูน จะเป็นตุ่มก้อนสีออกม่วงแดง มักทำให้เกิดอาการคัน ไม่ได้ทำให้เจ็บหรือปวดหากตุุ่มขยายขนาดขึ้น มีอาการเจ็บปวดมากขึ้น รวมถึงมีอาการตัวร้อน อ่อนเพลียดังกล่าว ก็อาจเป็นฝีได้ ดังนั้น แนะนำควรไปพบแพทย์เพื่อตรวจวินิจฉัย เพราะหากเป็นฝี หรือมีการอักเสบติดเชื้อเกิดขึ้น ก็ต้องทานยาปฏิชีวนะฆ่าเชื้อค่ะ